**Dodatok č. 5/2023**

**k Všeobecne záväznému nariadeniu č. 153/2019**

**Obce Korňa**

**o výške príspevkov na čiastočnú úhradu nákladov v školách a školských zariadeniach v zriaďovateľskej pôsobnosti**

**Obce Korňa**

**DODATOK č. 5/2023 K VZN č. 153/2019**

Dodatok k VZN vyvesený na úradnej tabuli Obce Korňa: 29.3.2023

Zverejnený na webovej stránke Obce Korňa: 29.3.2023

Začiatok lehoty na pripomienkovanie: 29.3.2023

Ukončenie pripomienkového konania: 13.4.2023

Počet doručených pripomienok k návrhu: 0

Počet pripomienok uplatnených k návrhu: 0

Návrh zvesený z úradnej tabule: 13.4.2023

**SCHVÁLENÝ DODATOK č. 5/2023 K VZN č. 153/2019**

Na rokovaní Obecného zastupiteľstva v Korni dňa 14.4.2023

Celkový počet poslancov OZ Korňa: 9

Počet prítomných poslancov na rokovaní: 9

Vyvesené na úradnej tabuli a webovej stránke obce: 14.4.2023

Zvesené z úradnej tabule:

VZN nadobúda účinnosť: 1.5.2023

Obec Korňa v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších právnych predpisov a v zmysle § 28 ods. 5, § 114 ods.6, §116 ods.6, § 140 ods.9,10 zákona NR SR č. 245/2008 Z. z. o výchove a vzdelávaní / školský zákon / a o zmene a doplnení niektorých zákonov v znení neskorších predpisov vydáva tento:

Dodatok č. 5/2023 k VZN č. 153/2019 a mení toto všeobecne záväzné nariadenie o výške príspevkov na čiastočnú úhradu nákladov v školách a školských zariadeniach v zriaďovateľskej pôsobnosti Obce Korňa.

**Všeobecne záväzné nariadenie č. 153/2019 sa mení v časti § 4 Školská jedáleň, čl. 5 nasledovne:**

**§ 4 Školská jedáleň**

5. Výška príspevku na čiastočnú úhradu nákladov, ktoré uhrádza stravník resp. zákonný zástupca stravníka, sa stanovuje vo výške nákladov na nákup potravín podľa vekových kategórií nasledovne:

***Materská škola:***

Desiata : 0,50 € Obed: 1,20 € Olovrant: 0,40 € Spolu: 2,10 €

Režijné náklady: 5,- € mesačne

Alternatíva 1

Sumu stanovenú finančným pásmom za dieťa, ktoré navštevuje materskú školu ako aj dieťa, ktoré má 1 rok pred plnením povinnej školskej dochádzky, bude uhrádzať rodič, príp. zákonný zástupca dieťaťa a to nasledovne:

* v prípade, že dieťa je prihlásené na desiatu, obed a olovrant, je to suma stanovená finančným pásmom za toto dieťa vo výške 2,10 €/deň, t. j. rodič, príp. zákonný zástupca dieťaťa uhradí sumu 2,10 € /deň.
* v prípade, že dieťa je prihlásené na desiatu a obed, je to suma stanovená finančným pásmom za toto dieťa vo výške 1,70 €/deň, t. j. rodič, príp. zákonný zástupca dieťaťa uhradí sumu 1,70 €/deň.

Alternatíva 2

V prípade poskytnutia dotácie na stravu v zmysle zákona č. 544/2010 Z.z. zákona o dotáciách v pôsobnosti Ministerstva práce, sociálnych vecí a rodiny SR, potom rozdiel medzi dotáciou 1,40 € a sumou stanovenou finančným pásmom, za dieťa, ktoré má 1 rok pred plnením povinnej školskej dochádzky, bude uhrádzať rodič, príp. zákonný zástupca dieťaťa:

* V prípade, že dieťa je prihlásené na desiatu, obed a olovrant, je to rozdiel medzi dotáciou 1,40 € a sumou stanovenou finančným pásmom za toto dieťa vo výške 2,10 €/deň, t. j. rozdiel, ktorý bude uhrádzať rodič, príp. zákonný zástupca dieťaťa je 0,70 €/deň (2,10 € - 1,40 € = 0,70 €/deň).
* V prípade, že dieťa je prihlásené na desiatu a obed, je to rozdiel medzi dotáciou 1,40 € a sumou stanovenou finančným pásmom za toto dieťa vo výške 1,70 €/deň vo výške 0,30 €/deň, t. j. rozdiel, ktorý bude uhrádzať rodič, príp. zákonný zástupca dieťaťa je 0,30 €/deň (1,70 € - 1,40 € = 0,30 €/deň).

***Základná škola 6-11 rokov:***

Obed: 1,70 €

Režijné náklady: 5,- € mesačne

Alternatíva 1

Sumu stanovenú finančným pásmom za žiaka od 6-11 rokov vo výške 1,70 €/deň bude uhrádzať rodič, príp. zákonný zástupca dieťaťa.

Alternatíva 2

V prípade poskytnutia dotácie na stravu v zmysle zákona č. 544/2010 Z.z. zákona o dotáciách v pôsobnosti Ministerstva práce, sociálnych vecí a rodiny SR, je rozdiel medzi dotáciu 2,10 € a sumou stanovenou finančným pásmom za žiaka od 6 - 11 rokov vo výške 1,70 €, t. j. rozdiel, ktorý bude uhrádzať rodič, príp. zákonný zástupca dieťaťa je 0,00 €/deň (1,70 € - 2,10 € = -0,40 €/deň).

***Základná škola 11-15 rokov:***

Obed: 1,90 €

Režijné náklady: 5,- € mesačne

Alternatíva 1

Sumu stanovenú finančným pásmom za žiaka od 11-15 rokov vo výške 1,90 €/deň bude uhrádzať rodič, príp. zákonný zástupca dieťaťa.

Alternatíva 2

V prípade poskytnutia dotácie na stravu v zmysle zákona č. 544/2010 Z. z. zákona o dotáciách v pôsobnosti Ministerstva práce, sociálnych vecí a rodiny SR je rozdiel medzi dotáciu 2,30 € a sumou stanovenou finančným pásmom za žiaka 11-15 rokov vo výške 1,90 €, t. j. rozdiel, ktorý bude uhrádzať rodič, príp. zákonný zástupca dieťaťa je rozdiel vo výške 0,00 €/deň (1,90 € - 2,30 € = -0,40 €/deň).

***Dospelí stravníci:***

Obed: 3,60 €

Režijné náklady: 5 € mesačne

**Záverečné ustanovenia**

1. Ostatné ustanovenia VZN obce Korňa č. 153/2019 o výške príspevkov na čiastočnú úhradu nákladov v školách a školských zariadeniach v zriaďovateľskej pôsobnosti Obce Korňa ostávajú nezmenené.

2. Dodatok č. 5/2023 k Všeobecne záväznému nariadeniu obce Korňa č. 153/2019 o výške príspevkov na čiastočnú úhradu nákladov v školách a školských zariadeniach v zriaďovateľskej pôsobnosti Obce Korňa bol schválený uznesením obecného zastupiteľstva č. 103/2023 dňa 14.4.2023 a nadobúda účinnosť od 1.5.2023.

V Korni dňa 14.4.2023

Ing. Marianna Bebčáková

starostka obce